Na temelju članka 18. st.1. Zakona o grobljima („Narodne novine“, br. 19/98, 50/12 i 89/17) i članka 30. Statuta Općine Ernestinovo („Službeni glasnik“ Općine Ernestinovo, br. 2/21 i 3/21), Općinsko vijeće Općine Ernestinovo na svojoj 24. sjednici, održanoj dana 3. svibnja 2023.godine, donijelo je

**ODLUKU**

**O IZMJENI ODLUKE**

**o grobljima na području**

**Općine Ernestinovo**

**Članak 1.**

Ovom se Odlukom mijenja Odluka o grobljima na području Općine Ernestinovo („Službeni glasnik“ Općine Ernestinovo, br. 8/22).

**Članak 2.**

Mijenja se članak 10. st. 5. i glasi:

„ Korisnici čije umrle osobe nisu imale prebivalište na području Općine Ernestinovo plaćaju naknadu za korištenje grobnoga mjesta na neodređeno vrijeme u iznosu od 1.000,00 eura za jednostruku grobnicu, 1.500,00 eura za dvostruku grobnicu i 2.000,00 eura za trostruku grobnicu.

**Članak 3.**

Mijenja se članak 11. st. 2. i glasi:

„Godišnja grobna naknada plaća se na temelju uplatnice koju Uprava groblja dostavlja osobi koja je u grobni očevidnik upisana kao korisnik, osim ako korisnik ne dostavi Upravi groblja sporazum s ovjerenim potpisom druge osobe na temelju kojega druga osoba preuzima obvezu plaćanja godišnje grobne naknade.

Godišnja grobna naknada plaća se po slijedećim naknadama:

1. Za jednostruki grob - 14 eura
2. Za dvostruki grob- 16 eura
3. Za trostruki grob- 19 eura
4. Za četverostruki grob- 22 eura

**Članak 4.**

Mijenja se članak 13. st. 2. i glasi:

„Uprava groblja obavljati će poslove pokopa na grobljima Općine Ernestinovo po cijenama:

* Pokop u grobnicu- 55 eura
* Pokop u grob-humka 55 eura

**Članak 5**.

U članku 27.st. 1. riječ : „300 kuna“ zamjenjuje se riječju: „ 40 eura“.

**Članak 6.**

U članku 27.st. 2. riječima: „2.000,00 kuna do 20.000,00 kuna“ zamjenjuju se riječima: „265,00 eura do 2.650,00 eura“

**Članak 7.**

U članku 28. st.1. riječ: „500, 00 kuna“ zamjenjuje se riječju: „66,00 eura“.

**Članak 8.**

U članku 28. st. 2. riječ: „2.000,00 kuna“ zamjenjuje se riječju: „265,00 eura“.

**Članak 9.**

Ova Odluka stupa na snagu osmoga dana od dana objave u „Službenom glasniku“ Općine Ernestinovo.

KLASA:363-02/22-02/1

URBROJ:2158-19-01-23-2

Ernestinovo, 3.svibnja 2023.

Predsjednik Općinskog vijeća

Krunoslav Dragičević, v.r.